# Kinnitatud Rapla MSL juhatuse koosolekul Protokoll nr.8/29.05.2023

## Treenerite ja kohtunike sihtkapitali stipendiumite taotluste jaotamise põhimõtted ja vastuvõtmise kord.

1. Stipendiumi määramise kategooriad on:
   1. Spordiliit toetab Raplamaa arengu seisukohalt treenereid vastava spordiala juhendamisel või/ja arendamisel, samuti kõrgema kvalifikatsiooni omandamisel.
   2. Spordiliit toetab Raplamaa arengu seisukohalt spordikohtunikke vastava spordiala juhendamisel või/ja arendamisel, samuti kõrgema kvalifikatsiooni omandamisel.
   3. Spordiliit toetab Raplamaa arengu seisukohalt aktiviste sooviga eneseteostamiseks eesmärkidel ja projektides, mis ühtivad Rapla Maakonna Spordiliidu tegevuskava ja põhimõtetega

## Rapla Maakonna Spordiliidule esitatakse taotlusi neli korda aastas.

* 1. Esitamise tähtajad on:

## veebruar, 1.mai, 1.august, 1.november

Kui taotluste esitamise viimane päev satub riiklikule pühale või nädalavahetusele, siis on tähtajaks sellele järgnev esimene tööpäev. Arvestatakse ka tähtaja kuupäevaga postitemplit.

* 1. Taotlusi saavad esitada:

Rapla maakonnas elavad, töötavad, õppivad treenerid, kohtunikud ja aktivistid.

* 1. Taotluste esitamine:

Taotlused peavad olema esitatud vormikohasel blanketil elektrooniliselt e-posti aadressil [info@raplamsl.ee](mailto:info@raplamsl.ee).

* 1. Esitatud taotlus registreeritakse spordiliidu kantseleis. Taotluse sisuga on võimalik tutvuda selle õigsust saab kontrollida spordiliidu kodulehelt 5 tööpäeva pärast peale taotluse esitamist
  2. Taotlusblankett on saadaval spordiliidu koduleheküljel [**www.raplamsl.ee**](http://www.raplamsl.ee/)

## Rapla Maakonna Spordiliit ei eralda stipendiume järgnevatel juhtudel:

* 1. taotlus ei ole nõuetekohaselt vormistatud (sh käsikirjalised projektid);
  2. taotlus ei ole ei laekunud õigeaegselt;
  3. lõppenud projektid, lõpetatud tegevused;
  4. liikmesklubil on liikmemaksu võlgnevus, eelmiste toetuste kohta puuduvad aruanded.

## Hindamisel arvestatakse järgmisi aspekte

* Projekti prioriteetsus maakonna tasandi seisukohalt.
* Kaasfinantseerimine ja omaosalus projektis ja tegelikus täitmises
* Spordiliidu sümboolika kasutamise kohustus (logo) kasutamine võistluste reklaamis ja toimumise kohas.
* Avalikustamine

1. Spordiliidule laekunud stipendiumite taotlused võtab vastu ja vaatab läbi ning esitab juhatusele Spordiliidu tegevjuht ning vastavalt p 2.3 –le , paneb üles Spordiliidu koduleheküljele. Rahastamisotsuse teeb Spordiliidu juhatus 1 kuu jooksul peale taotlustähtaja möödumist. Otsused avalikustatakse Spordiliidu koduleheküljel [www.raplamsl.ee](http://www.raplamsl.ee/) 7 päeva jooksul peale juhatuse otsust.
2. Spordiliidu tegevjuht saadab kõikidele toetust taotlenutele vastuse e-postiga taotluse rahuldamise või mitterahuldamise kohta. Taotluse rahuldamata jätmist taotlejale ei põhjendata.
3. Spordiliidu tegevjuht vormistab vastavalt raamatupidamise korrale rahastamislepingu, mille edastab taotlejale allkirjastamiseks. Leping jõustub peale poolte poolt allkirjastamist.
4. Spordiliidu tegevjuhil, juhatuse liikmetel on õigus kontrollida kõiki stipendiumi rahade kasutamisega seotud raamatupidamisdokumente.
5. Stipendiumi saaja esitab Rapla Maakonna Spordiliidule ülevaate projekti teostumisest hiljemalt ühe kuu jooksul pärast stipendiumi kasutamise aja möödumist.

Vastav aruande blankett on saadaval spordiliidu veebilehel aadressiga [www.raplamsl.ee](http://www.raplamsl.ee/)

Ülle Laasner

Rapla MSL juhatuse esimees